system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre 1814?
assistant

1814 (MDCCCXIV) a fost un an obișnuit al calendarului gregorian, care a început într-o zi de sâmbătă.

Evenimente

Ianuarie 

14 ianuarie: Tratatul de la Kiel: Frederic al VI-lea al Danemarcei cedează Norvegia, Suediei, în schimbul Pomeraniei.
29 ianuarie: Bătălia de la Brienne: În cadrul Războiului celei de-a Șasea Coaliții, armata franceză sub comanda împăratului Napoleon învinge trupele prusace conduse de generalul Gebhard Leberecht von Blücher.
31 ianuarie: Gervasio Antonio de Posadas devine dictator al Argentinei.

Martie 

10 martie: Bătălia de la Laon: Generalul prusac von Blücher îl învinge pe Napoleon.
12 martie: Louis-Antoine, Duce de Angoulême intră în Bordeaux, marcând restaurarea dinastiei Bourbon.
30 martie: Forțele celei de-a Șase Coaliții intră în Paris.
31 martie: Trupele anti-napoleoniene ocupă Parisul.

Aprilie 

6 aprilie: Restaurația Bourbon: Ludovic al XVIII-lea este invitat să ocupe tronul Franței.
10 aprilie: Ducele de Wellington învinge în Bătălia de la Toulouse.
11 aprilie: Împăratul Napoleon abdică.
12 aprilie: Contele de Artois, viitorul rege Carol al X-lea al Franței, sosește din exil la Paris, după căderea lui Napoleon. Conform publicației Le Moniteur, contele spune: "În sfârșit revăd Franța! Nu s-a schimbat nimic, doar că se află în ea un francez mai mult." Era o parafrază după Napoleon când a pierdut tronul: "Curând nu va mai fi în Franța decât un francez mai puțin".

Mai 

3 mai: Ducele de Provence, viitorul Ludovic al XVIII-lea al Franței se întoarce la Paris.
17 mai: Se semnează Constituția Norvegiei și Prințul Moștenitor danez Christian Frederic este ales rege al Norvegiei de Adunarea Constituantă norvegiană.
30 mai: Se semnează Primul Tratat de la Paris întorcând Franța la frontierele din 1792. În aceeași zi Napoleon I al Franței este exilat pe insula Elba.

Noiembrie 

1 noiembrie: Deschiderea Congresului de la Viena cu scopul de a restaura în Europa ordinea conservatoare existentă înaintea izbucnirii Revoluției Franceze.

Decembrie 

5 decembrie-5 ianuarie 1815. Convenția de la Hartford. Întrunire secretă a delegaților Partidului Federalist din New England, opozanți ai Războiului din 1812.
24 decembrie: Tratatul de la Gent. A fost tratatul de pace care a încheiat Războiul din 1812 între Statele Unite ale Americii și Regatul Unit al Marii Britanii și al Irlandei.

Nedatate 

Bătălia de la Chippewa. Bătălie în cadrul Războiului din 1812, care a restabilit moralul armatei americane, britanicii fiind învinși.
Carta din 1814 (Carta Constituțională). Constituție franceză emisă de Ludovic XVIII, în vigoare până în 1848.
Inginerul englez George Stephenson construiește prima locomotivă cu aburi.
Tratatul de la Chaumont. Tratat semnat de Austria, Marea Britanie, Prusia și Rusia împotriva lui Napoleon I.

Arte, știință, literatură și filozofie 

 Lord Byron publică Corsarul
 Pictorul spaniol Francisco Goya pictează Dos de Mayo și Tres de Mayo
Sir Walter Scott scrie Waverley

Nașteri 

 24 ianuarie: Ducesa Helen de Mecklenburg-Schwerin, ducesă de Orléans (d. 1858) 
 27 ianuarie: Eugène Viollet-le-Duc, arhitect francez (d. 1879) 
 22 februarie: Grigore Alexandrescu, fabulist român (d. 1885) 
 8 martie: Ede Szigligeti, scriitor maghiar (d. 1878)
 23 martie: Gertrudis Gómez de Avellaneda, poetă spaniolă de origine cubaneză  (d. 1873)
 9 mai: Marie Louise Charlotte de Hesse-Kassel (d. 1895)
 30 mai: Mihail Bakunin, revoluționar rus, considerat „tatăl anarhismului modern” (d. 1876)
 13 aprilie: Théodolinde de Beauharnais, contesă de Württemberg (d. 1857)
 22 mai: Hermann, Prinț de Wied, nobil german, tatăl reginei Elisabeta a României (d. 1864)
 19 iulie: Samuel Colt, inventator (pistol) și industriaș american (d. 1862)
 13 august: Anders Jonas Ångström, fizician și astronom suedez (d. 1874)
 2 septembrie: Ernst Curtius, istoric și arheolog german (d. 1896)
 4 octombrie: Jean-François Millet, pictor francez (d. 1875)
 15 octombrie: Mihail Lermontov, scriitor romantic rus (d. 1841)
 23 octombrie: Friedrich, Duce de Schleswig-Holstein-Sonderburg-Glücksburg (d. 1885)
 25 octombrie: Louis, Duce de Nemours (d. 1896)
 6 noiembrie: Adolphe Sax, inventator belgian (d. 1894)
 25 noiembrie: Julius Robert von Mayer, naturalist și medic german (d. 1878)
 25 noiembrie: Matei Millo, actor român de teatru (d. 1896)
 19 decembrie: Prințesa Maria Antonia a celor Două Sicilii, Mare Ducesă de Toscana (d. 1898)

Decese 

 28 martie: Joseph-Ignace Guillotin, 75 ani, inventatorul ghilotinei (n. 1738)
 29 mai: Josephine de Beauharnais, 50 ani, împărăteasă a Franței (n. 1763)
 19 iulie: Matthew Flinders, 40 ani, explorator englez al Australiei (n. 1774)
 8 septembrie: Maria Carolina a Austriei (n. Maria-Carolina-Louise-Josepha-Johanna-Antonia-Anna), 62 ani, soția regelui Ferdinand I al celor Două Sicilii (n. 1752)
 2 decembrie: Marchizul de Sade, 74 ani, scriitor francez (n. 1740)

Vezi și 
 Listă de conducători de stat din 1814

1814